การเบิกค่าเช่าบ้านได้แม้ต่างท้องที่ที่ปฏิบัติงาน

ตามที่ สำนักบริหารการคลังท้องถิ่น ได้ตั้ง”ข้อสังเกต/ข้อควรระวัง/แนวทางการแก้ไข”เกี่ยวกับการเบิกค่าเช่าบ้านไว้ว่า “การนำบ้านซึ่งอยู่ต่างท้องที่กับที่ปฏิบัติราชการซึ่งไม่เคยใช้สิทธิเบิกค่าเช่าซื้อมาใช้สิทธิโดยอ้างคำพิพากษาศาลปกครองไม่สามารถเบิกจ่ายได้” ขอถามว่า 1.ทำไมถึงไม่สามารถเบิกจ่ายได้(ขอทราบรายละเอียดประกอบข้อกฎหมาย) ทั้งนี้ เข้าใจว่าตามระเบียบไม่มีระบุข้อห้ามไว้จึงไม่น่าจะตีความอันเป็นโทษต่อผู้ใช้สิทธิ 2.ในกรณีดังกล่าวเมื่อคำพิพากษาศาลปกครองสูงสุด(ที่ อ.1587/2559) ซึ่งเป็นกรณีที่เหมือ นกันได้วินิจฉัยแล้วว่าสามารถเบิกจ่ายได้ ซึ่งคำพิพากษาศาลปกครองสูงสุดดังกล่าวย่อมถือเป็นบรรทัดฐานในการปฏิบัติราชการในเรื่องดังกล่าว(ถ้าข้าราชการผู้เสียสิทธิไปฟ้องศาลปกครองก็ต้องชนะอยู่แล้วเพราะศาลย่อมวินิจฉัยและตัดสินตามแนวทางที่เคยตัดสินไว้อยู่แล้ว) ดังนั้น เพื่อไม่ให้ข้าราชการผู้เสียสิทธิต้องไปฟ้องศาลปกครองกันทุกคนจึงขอให้สำนักบริหารการคลังท้องถิ่นพิจารณากำหนดแนวทางปฏิบัติในกรณีดังกล่าวใหม่เพื่อให้สอดคล้องกับคำพิพากษาศาลปกครองเพื่อจะได้เกิดประโยชน์กับข้าราชการท้องถิ่นตามเจตนารมณ์ของระเบียบฯ(ตามแนวทางวินิจฉัยของศาลปกครอง) ทั้งนี้ ถึงแม้”ข้อสังเกต/ข้อควรระวัง/แนวทางการแก้ไข”หรือ”คำตอบในสายตรง สถ.” เกี่ยวกับการเบิกค่าเช่าบ้านของสำนักบริหารการคลังท้องถิ่น “จะเป็นเพียงข้อแนะนำเบื้องต้นเพื่อประกอบการศึกษา ค้นคว้าหาข้อมูลเพิ่มเติมของผู้ถามเท่านั้น” แต่ในทางปฏิบัติผู้มีอำนาจอนุมัติเบิกจ่ายค่าเช่าบ้านก็จะใช้ประกอบการพิจารณาอนุมัติด้วยอยู่แล้ว(เพราะหน่วยตรวจก็ใช้ประกอบการตรวจเราเหมือนกัน)